钦定古今图书集成/明伦汇编/官常典/第659卷 > 萧景腆
## 钦定古今图书集成/明伦汇编/官常典/第659卷 > 萧景腆

按《苏州府志》：“景腆，晋江人。以掾授定远尉。丁忧，服除，
补长洲尉。时织造太监张志聪恣睢横索，县令郭波
持法挫之，志聪诬波挠御造龙衣，执而倒曳之车后。
景腆率所部弓兵直前手批志聪，落其帽。市民尽为
景腆张气，梯屋飞瓦掷志聪，竟夺波归。志聪还都，诉
于上，械诏下狱。时波已陞工部主事，与景腆并下镇”
抚司拷讯。廷臣壮其义，会疏救之，波落五级。景腆调
尉永徙。巡抚吴廷举为景腆立《仗义英风》之碑，今断
碑犹在长洲县堂侧。